Forslag til afgørelse fra generaladvokat Tesauro fremsat den 12. november 1991. - SUCREST GMBH MOD OBERFINANZDIREKTION MUENCHEN. - ANMODNING OM PRAEJUDICIEL AFGOERELSE: BUNDESFINANZHOF - TYSKLAND. - DEN FAELLES TOLDTARIF - DEN KOMBINEREDE NOMENKLATUR - EMULGATORER TIL BAGVAERK. - SAG C-14/91.



Samling af Afgørelser 1992 side I-00441



Generaladvokatens forslag til afgørelse

++++

Hr. afdelingsformand,

De herrer dommere,

Den foreliggende sag vedroerer fortolkningen af bestemmelse 1. b) til kapitel 38 i Den Kombinerede Nomenklatur. Efter denne bestemmelse omfatter kapitel 38 ikke "blandinger af kemikalier og naeringsstoffer eller blandinger af kemikalier og andre stoffer med naeringsvaerdi af den art, der anvendes ved fremstilling af naeringsmidler til mennesker".

De i sagen omhandlede produkter er emulgeringsmidler til bagvaerk, som i det vaesentlige bestaar af sorbitolsirup (med 70% toerstofindhold) samt mono- og diglycerider. For at kunne tarifere disse produkter maa det afgoeres, om de falder ind under begrebet "blandinger" i denne bestemmelse.

Herom skal jeg bemaerke, at saavel sorbitol (med en vaegtfylde paa 70%) som mono- og diglycerider ganske vist er produkter af syntetisk oprindelse, men dog maa betragtes som stoffer med naeringsvaerdi. Teknisk set bekraeftes dette for det foerste af de udtoemmende forklaringer, som sagsoegte i hovedsagen, Oberfinanzdirektion Muenchen, har givet under sagen, hvori er indeholdt en detaljeret beskrivelse af den funktion, som disse stoffer, der er udvundet af henholdsvis frugt og beskadiget korn, har i menneskers og dyrs stofskifte.

For det andet er det netop betragtninger af denne art, som er baggrunden for den nuvaerende formulering af bestemmelse 1. b) til kapitel 38. Efter den tilsvarende bestemmelse i kapitel 38 i Bruxelles-nomenklaturen af 1950 var nemlig, som anfoert af Kommissionen, kun "blandinger af kemikalier og naeringsstoffer", undtaget fra kapitlet. I forbindelse med forarbejdet til Det Harmoniserede System konstaterede det under Toldsamarbejdsraadet nedsatte Nomenklaturudvalg imidlertid, at begrebet "naeringsstoffer" var for snaevert, da det ikke omfattede visse stoffer med naeringsvaerdi, saasom de foreliggende produkter. Bestemmelsen blev derfor aendret, saa ogsaa blandinger, hvis bestanddele ikke udgoer "naeringsstoffer", men dog maa anses for "stoffer med naeringsvaerdi", kunne undtages fra kapitel 38.

Endelig skal jeg henvise til, at det har stoette saavel i Toldsamarbejdsraadets forklarende bemaerkninger som i en nylig afgivet udtalelse fra Toldsamarbejdsraadets Videnskabelige Underudvalg at tarifere saavel sorbitol som mono-, di- og triglycerider som stoffer med naeringsvaerdi. Ifoelge fast domspraksis er saadanne bemaerkninger eller udtalelser ikke bindende, men udgoer dog et vigtigt hjaelpemiddel til fortolkningen af Toldnomenklaturen (jf. herom dom af 4.7.1985, sag 167/84, Druenert, Sml. s. 2235).

Paa grundlag af disse objektive omstaendigheder og de naevnte fortolkningsbidrag skal jeg foreslaa Domstolen, at det praejudicielle spoergsmaal besvares paa foelgende maade:

"Emulgeringsmidler til bagvaerk, som i det vaesentlige bestaar af sorbitolsirup (med 70% toerstofindhold), samt mono- og diglycerider er en 'blanding' efter bestemmelse 1. b) til kapitel 38. De er derfor undtaget fra kapitel 38 i Den Kombinerede Nomenklatur og henhoerer under opsamlingsbestemmelsen i pos. 2106."

(*) Originalsprog: italiensk.